**ဂျန်နီဟန်**သည် အမေရိကန် လူငယ် လူကြီး ရသစာပေ နှင့် ကလေး ရသစာပေ တို့ကို ရေးသားသူ ဖြစ်သည်။ သူမသည် *To All the Boys* ဇာတ်လမ်းတွဲနှင့် <i id="mwDg">The Summer I Turned Pretty</i> trilogy တို့ကို ရုပ်ရှင်စီးရီး နှင့် တီဗီစီးရီး အဖြစ် အသီးသီး ပြောင်းလဲခဲ့ခြင်းကြောင့် လူသိများသည်။

ငယ်စဉ်ဘဝနှင့် ပညာရေး
--------------------

ဟန်သည် ဗာဂျီးနီးယား၊ ရစ်ချ်မွန် တွင် မွေးဖွားကြီးပြင်းခဲ့ပြီး ကိုရီးယား-အမေရိကန် မိဘနှစ်ပါးမှ မွေးဖွားခဲ့သည်။  သူမသည် ၁၉၉၈ ခုနှစ်တွင် အစိုးရနှင့် နိုင်ငံတကာလေ့လာရေးကျောင်းမှ ဘွဲ့ရရှိခဲ့ပြီး   ထို့နောက် Chapel Hill ရှိ မြောက်ကာရိုလိုင်းနားတက္ကသိုလ်သို့ တက်ရောက်ခဲ့သည်။  ၂၀၀၆ ခုနှစ်တွင် သူမသည် The New School တွင် ဖန်တီးမှုဆိုင်ရာ အရေးအသားဖြင့် အနုပညာမဟာဘွဲ့ကို ရရှိခဲ့သည်။

အသက်မွေးဝမ်းကြောင်း
-------------------

ဟန်သည် တက္ကသိုလ်တက်စဉ်တွင် သူမ၏ ပထမဆုံးစာအုပ်ဖြစ်သည့် ကလေးဝတ္ထု *Shug* ကို ရေးသားခဲ့သည်။  *Shug* သည် ၂၀၀၆ ခုနှစ်တွင် ထုတ်ဝေခဲ့ပြီး အလယ်တန်းအထက်တန်းကျောင်း၏ အန္တရာယ်များကို ရှာဖွေရန် ကြိုးစားနေသည့် အသက် ဆယ့်နှစ်နှစ်အရွယ် Annemarie Wilcox အကြောင်းဖြစ်သည်။ 

သူမ၏နောက်ထပ်ပရောဂျက်မှာ နွေရာသီအားလပ်ချိန်အတွင်း မိန်းကလေးတစ်ဦး၏ အရွယ်ရောက်လာခြင်းအကြောင်း အရွယ်ရောက်ပြီးသူ အချစ်ဇာတ်လမ်းသုံးတွဲဖြစ်သည်။ *The Summer I Turned Pretty၊ It's Not Summer Without You၊ နှင့်We'll Always Have Summer* ဝတ္ထု ၃ အုပ် *ကို* Simon &amp; Schuster မှ ၂၀၀၉ ခုနှစ်မှ ၂၀၁၁ *ခုနှစ်အထိ* ထုတ်ဝေခဲ့ပြီး <i id="mwNg">New York Times</i> Best Sellers ဖြစ်လာခဲ့သည်။  Trilogy သည် သူမဘဝတစ်လျှောက်လုံး သိကျွမ်းခဲ့သည့် ညီအစ်ကိုနှစ်ယောက်နှင့် သုံးပွင့်ဆိုင်အချစ်အကြောင်းကို ဇာတ်လိုက်ဖြစ်သူ Belly Conklin က ဇာတ်ကြောင်းပြောပြနေသည့် ဇာတ်လမ်းဖြစ်သည်။ 

ဟန်၏ ဒုတိယမြောက် လူငယ် trilogy ကို Siobhan Vivian နှင့် တွဲဖက်ရေးသားခဲ့ပြီး ၂၀၁၂ ခုနှစ်တွင် *Burn for Burn* ထုတ်ဝေမှုဖြင့် စတင်ခဲ့သည်။ ဝတ္ထုတွင် ကျွန်းမြို့လေး တစ်မြို့၌ လက်စားချေရန် ကြိုးပမ်းနေသည့် အထက်တန်းကျောင်းသူလေး သုံးဦးကို နောက်ခံထား၍ ထူးခြားဆန်းကြယ်သော ဇာတ်လမ်းများနှင့် အချစ်ဇာတ်လမ်းများ ပါဝင်ပါသည်။ အဆိုပါ trilogy တွင် ၂၀၁၃ ခုနှစ်တွင် ထုတ်ဝေခဲ့သော *Fiire with Fire နှင့် ၂၀၁၄ ခုနှစ်တွင်ထုတ်ဝေခဲ့သော* *Ashes to Ashes* *တို့ပါဝင်သည်။*

Lara Jean Song Covey ဟုခေါ်‌သော အထက်တန်းကျောင်းသူတစ်ယောက် သူမဆန္ဒမပါဘဲ သူမသဘောကျခဲ့သော ကောင်လေး ၅ ယောက်ဆီကို စာပို့လိုက်မိသောကြောင့် သူမဘဝကြီး ဇောက်ထိုး‌မိုးမျှော်ဖြစ်ခဲ့ရသည့်အကြောင်းကိုရေးသားထားသော*To All the Boys I've Loved Before* လူငယ်အချစ်ဝတ္ထုကို ၂၀၁၄ ခုနှစ် တွင် ဟန်ထုတ်ဝေခဲ့သည်။ ဝတ္ထုကို ထုတ်ဝေပြီး ရက်သတ္တပတ်များအတွင်း တီဗီဖန်သားပြင်ပေါ်တွင် ကြည့်ရှုနိုင်အောင်ပြုလုပ်ရန် ရွေးချယ်ခဲ့သည်။  နောက်ဆက်တွဲဖြစ်သော *PS I Still Love You* သည် နောက်နှစ်တွင် ထွက်ရှိခဲ့ပြီး Young Adult 2015-2016 Asian/Pacific American Award for Literature ကို ရရှိခဲ့သည်။  တတိယမြောက်ဝတ္ထုဖြစ်သည့် *Always and Forever, Lara Jean သည်* ၂၀၁၇ ခုနှစ်တွင် ထွက်ရှိခဲ့သည် Lana Condor က အဓိကဇာတ်ဆောင်အဖြစ် ပါဝင်သရုပ်ဆောင်ထား သည့် ပထမဆုံးဝတ္ထုကို ရုပ်ရှင်အဖြစ် ရိုက်ကူးထားသည့် ဇာတ်ကားကို ၂၀၁၇ ခုနှစ် ဇူလိုင်လတွင် စတင်ရိုက်ကူးခဲ့ပြီး ၂၀၁၈ ခုနှစ် သြဂုတ်လတွင် Netflix မှ ထုတ်လွှင့်ခဲ့ပြီး အပြုသဘောဆောင်သော သုံးသပ်ချက်များရရှိခဲ့သည်။  ဟန်သည် ထိုဇာတ်ကားတွင် ဧည့်သည်သရုပ်ဆောင်ဖြစ် ပါဝင်သရုပ်ဆောင်ခဲ့သည်။ နောက်ဆက်တွဲဇာတ်ကားများဖြစ်တဲ့ *To All the Boys: PS I Still Love You* နှင့် *To All the Boys: Always and Forever တို့ကို* ၂၀၂၀ နှင့် ၂၀၂၁ တွင် ထုတ်လွှင့်ခဲ့သည်။ ဟန်ဖန်တီးထားတဲ့ Spinoff ရုပ်သံစီးရီး XO၊ Kitty to <i id="mwWg">To All the Boys</i> ရုပ်ရှင်စီးရီးသည် ရိုက်ကူးနေပြီဖြစ်သည်။  ဟန်ကိုယ်တိုင် ဇာတ်လမ်းရေးပြီး ထုတ်လုပ်သူပါလုပ်မည်ဖြစ်သည်။ ဇာတ်လမ်းတွဲသည် စစ်မှန်သောအချစ်ကိုရှာဖွေမည့်Lara ၏ညီမ Kitty Covey အကြောင်းဖြစ်ပါသည်။

၂၀၂၂ ခုနှစ် ဇွန်လတွင် ဟန်၏ စာအုပ်စီးရီး *The Summer I Turned Pretty ကို* အခြေခံထားသည့် ရုပ်မြင်သံကြားစီးရီးကို Amazon Prime တွင် ဖြန့်ချီခဲ့သည်။  ဟန်သည် စီးရီး၏နောက်ဆုံးအပိုင်းတွင် ဧည့်သည်သရုပ်ဆောင်အဖြစ်ပါဝင်ခဲ့သည်။  ရုပ်ရှင်ကားတွင် ဇာတ်လမ်းကို ပိုမိုကွဲပြားစေရန် ပြုပြင်မွမ်းမံမှုများစွာရှိသောကြောင့် မှတ်သားဖွယ်ကောင်းသည်။ ဥပမာအားဖြင့်၊ စာအုပ်တွင် မူရင်းစာအုပ်အဖုံးမှ အတည်ပြုထားသည့်အတိုင်း Belly သည် လူဖြူဖြစ်သည်။  သို့သော်၊ ရုပ်မြင်သံကြားစီးရီးများတွင် Belly သည် ကပြားဖြစ်သည်; သူ့အဖေက လူဖြူဖြစ်ပြီး သူ့အမေက ကိုရီးယား-အမေရိကန်ဖြစ်သည်။  စာအုပ်ထဲမှာ၊ Belly ရဲ့အမေက Laurel Dunne ဖြစ်ပေမဲ့ ရုပ်မြင်သံကြားစီးရီးမှာတော့ သူမရဲ့နာမည်က Laurel Park ဖြစ်ပါတယ်။ ထို့အပြင်၊ ရုပ်ရှင်ကားတွင် လိင်တူချစ်သူ ဇာတ်ကောင်များစွာရှိပြီး အဓိကဇာတ်ကောင် (Jeremiah) သည် လိင်စိတ်နှစ်မျိုးရှိသူဖြစ်သည်။  ပထမအပိုင်းမထုတ်ပြန်မီ ဒုတိယအပိုင်းထုတ်မည့်အကြောင်း ကြေညာခဲ့သည်။

ကျမ်းကိုးစာရင်း
---------------

ကလေးစာအုပ်များ
* *Shug* (2006)ISBN 978-1416909422
* *Clara Lee and the Apple Pie Dream* (2011)ISBN 978-0316070386

*The Summer I Turned Pretty* Trilogy

* *The Summer I Turned Pretty* (2009) ISBN 978-1416968238
* *It's Not Summer Without You* (2010) ISBN 978-1416995555
* *We'll Always Have Summer* (2011) ISBN 978-1416995586

*Burn for Burn* trilogy ( Sioban Vivian နှင့် ပူးပေါင်းရေးသားခဲ့သည်)

* *Burn for Burn* (2012)ISBN 978-1442440753
* *Fire with Fire* (2013)၊ISBN 978-1442440784
* *Ashes to Ashes* (2014)ISBN 978-1442440814

*To All the Boys* trilogy

* *To All the Boys I've Loved Before* (2014) ISBN 978-1442426702
* *P.S. I Still Love You* (2015) ISBN 978-1442426733
* *Always and Forever, Lara Jean* (2017) ISBN 978-1481430487

ဇာတ်လမ်းတိုများ

* "Polaris Is Where You'll Find Me" in *My True Love Gave To Me: Twelve Holiday Stories* (2014) ISBN 978-1250059307

ကိုးကား
-------

1. ↑  Gonzales၊ Erica (January 1, 2021)။ To All the Boys: Always and Forever: What We Know So Far။
2. ↑  Peters၊ Fletcher။ "'The Summer I Turned Pretty' Proves Jenny Han Is Gen Z's Nancy Meyers"၊ 19 June 2022။
3. ↑  A Great Novel by Best Selling Author Jenny Han (April 15, 2014)။
4. ↑  Jenny Han (in en)။  2019-04-09 တွင် ပြန်စစ်ပြီး။
5. ↑  Netflix Acquires Rights to Adaptation of YA Novel 'To All the Boys I've Loved Before' (March 21, 2018)။
6. ↑  Jenny Han, writer of books for kids and teens။ May 30, 2014 တွင် မူရင်းအား မော်ကွန်းတင်ပြီး။  June 12, 2014 တွင် ပြန်စစ်ပြီး။
7. ↑  Q & A with Jenny Han (April 25, 2017)။  August 28, 2017 တွင် ပြန်စစ်ပြီး။
8. ↑  Hong၊ Terry။ An Interview with Jenny Han။ August 27, 2017 တွင် မူရင်းအား မော်ကွန်းတင်ပြီး။  June 12, 2014 တွင် ပြန်စစ်ပြီး။
9. ↑  Children's Book Review: Shug by Jenny Han (April 17, 2006)။  June 12, 2014 တွင် ပြန်စစ်ပြီး။
10. ↑  Jenny Han; Official Publisher Page။  June 12, 2014 တွင် ပြန်စစ်ပြီး။
11. ↑  Freedman, Adrianna (June 25, 2022)  Retrieved July 1, 2022.
12. ↑  Carlson၊ Julie (July 1, 2014)။ Jenny Han's YA books attract Hollywood's attention။
13. ↑  2015-2016 AWARDS WINNERS။  July 10, 2017 တွင် ပြန်စစ်ပြီး။
14. ↑  Spangler၊ Todd (July 21, 2017)။ Lana Condor to Star in 'To All the Boys I've Loved Before' Movie Based on Jenny Han Novel။
15. ↑  Zorrilla၊ Mónica Marie (October 18, 2021)။ 'To All the Boys' to Get TV Spinoff Starring Anna Cathcart။  October 19, 2021 တွင် ပြန်စစ်ပြီး။
16. ↑  Moreland၊ Alex။ "The Summer I Turned Pretty: Prime Video release date, trailer and cast with Lola Tung"၊ 14 June 2022။
17. ↑  Penn၊ Farrah။ "13 Behind-The-Scenes 'The Summer I Turned Pretty' Tidbits Straight From Jenny Han And Lola Tung"။
18. ↑  Tamanaha၊ Akemi။ "'The Summer I Turned Pretty' is Making Asian Americans Feel Seen"၊ 20 June 2022။
19. ↑  El-Mahmoud၊ Sarah။ "Jenny Han Addresses Changes She Made To Summer I Turned Pretty So It Was More Diverse"၊ 19 June 2022။
20. ↑  Darwish၊ Meaghan။ "'The Summer I Turned Pretty': Jenny Han Breaks Down Series' Biggest Surprises"။
21. ↑  Woo၊ Kelly။ "The Summer I Turned Pretty season 2: Everything we know so far"၊ 22 June 2022။

ပြင်ပလင့်များ
-------------

|  |  |
| --- | --- |
|  | ဝီကီမီဒီယာ ကွန်မွန်းစ်တွင် ***ဂျန်နီဟန်*** နှင့် ပတ်သက်သော မီဒီယာ ရှိသည်။ |

|  |  |
| --- | --- |
|  | ဝီကီကိုးကားချက်တွင် ***ဂျန်နီဟန်*** နှင့်ပတ်သက်သော အဆိုအမိန့်များ ရှိသည်။ |

* တရားဝင် ဝက်ဘ်ဆိုဒ်
* အိုင်အမ်ဒီဘီပေါ်ရှိ ဂျန်နီဟန်

[[ကဏ္ဍ:၁၉၈၀ မွေးဖွားသူများ]]
[[ကဏ္ဍ:သက်ရှိထင်ရှားပုဂ္ဂိုလ်များ]]